wickkiey/tamil-wikipedia-markdown huggingface dataset:
# சுவிட்செரைட்டு



**சுவிட்செரைட்டு** (*Switzerite*) என்பது (Mn,Fe)<sub>3</sub>(PO<sub>4</sub>)<sub>2</sub>·7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்க தேசிய அருங்காட்சியகத்தில் முன்னாள் கனிமப் பொருட்களின் கண்காணிப்பாளராக இருந்த சியார்ச்சு சுவிட்சர் நினைவாக இந்தக் கனிமம் சுவிட்செரைட்டு எனப் பெயரிடப்பட்டது. சுவிட்செரைட்டு கனிமம் ஒற்றைச்சரிவச்சு பட்டகம் ஆகும். அதாவது ஓர் ஆடித்தளமும், ஆடித்தளத்திற்குச் செங்குத்தாக ஒரு 2-மடங்கு சுழற்சி அச்சையும் சமச்சீர் மையத்தையும் கொண்டுள்ளது. P 21/a என்ற ஒற்றைச்சரிவச்சு இடக்குழுவில் சுவிட்செரைட்டு ஒரு பகுதியாகும். ஒளியியல் பண்புகளுக்காக, சுவிட்செரைட்டு திசை மாறுபாட்டுப்பண்பு கொண்டதாக வகைப்படுத்தப்படுகிறது. குறைந்த மேற்பரப்பும் δ = 0.020 என்ற இருமுனை ஒளிவிலகலையும் சுவிட்செரைட்டு வெளிப்படுத்துகிறது.  

சுவிட்செரைட்டு கனிமம் முதன்முதலில் 1960 ஆம் ஆண்டுகளில் கண்டுபிடிக்கப்பட்டது. ஐரோப்பா, வட அமெரிக்கா மற்றும் ஆத்திரேலியாவில் உள்ள சில இடங்களில் காணப்படும் இக்கனிமம் ஒப்பீட்டளவில் ஓர் அரிதான கனிமமாகும். இந்த தாது மற்ற பாசுப்பேட்டு தாதுக்களுடன் சேர்ந்து பாசுப்பேட்டு சுரங்கங்களில் தனியாகக் காணப்படுகிறது. அரிதான தன்மை மற்றும் மிகச் சிறிய அளவு காரணமாக சுவிட்செரைட்டுக்கு பெரிய முக்கியத்துவம் இல்லை. இந்த தாது மற்ற பாசுபேட்டு தாதுக்களுடன் சேர்ந்து காணப்படுகிறது, எனவே சுவிட்செரைட்டின் முக்கியத்துவம் என்னவென்றால், இது மற்ற பாசுபேட்டு தாதுக்களுடன் சேர்ந்து விவசாய நோக்கங்களுக்காகப் பயன்படுத்தப்படுகிறது. சுவிட்செரைட்டு நிலையற்றது மற்றும் வளிமண்டலத்தில் வெளிப்படும் போது உடனடியாக மெட்டாசுவிட்செரைட்டாக நீரிழப்பு அடைகிறது.
# விஜயலட்சுமி தேசமனே



**விஜயலட்சுமி தேசமனே** (*Vijayalakshmi Deshamane*)(பிறப்பு 1955) கலபுராகியைச் சேர்ந்த ஓர் இந்தியப் புற்றுநோயியல் அறுவை சிகிச்சை நிபுணர் ஆவார், இவர் 2025-ஆம் ஆண்டில் பத்மசிறீ விருதைப் பெற்றுள்ளார்.  

## இளமை
இந்தியாவின் கருநாடகாவின் கலபுராகியில் உள்ள ஒரு சேரியில் மடிகா குடும்பத்தில் பிறந்த எட்டுக் குழந்தைகளில் ஒருவர். இவரது தந்தை பாபு ராவ் தேசுமேன், ஜவுளி ஆலையான எம். எஸ். கே. ஆலையில் தொழிலாளியாகப் பணிபுரிந்தார். இதே நேரத்தில் இவரது தாயார் இரத்னம்மா காய்கறிகளை விற்று குடும்ப வாழ்வினை நடத்தி வந்தார். வீடு வீடாகச் சென்று காய்கறிகளை விற்றபின்னர் காசிப்பூர் பகுதியில் தனது கடையை நடத்திவந்தார்.  

தேசுமானே தனது ஆரம்பக் கல்வி காசிபுராவில் உள்ள சக்கர்கட்டா பள்ளியில் முடித்தார். இங்கு இவர் ஏழாம் வகுப்பு வரை படித்தார். இதைத் தொடர்ந்து கன்னட மொழியில் கங்காம்பிகா உயர்நிலைப் பள்ளியில் தனது உயர்நிலைக் கல்வி பயின்றார். பின்னர் கே. எம். சி. மருத்துவக் கல்லூரி இளநிலை மருத்துவம் மற்றும் அறுவையியல் முடித்து, 1984-இல் பெல்லாரி மருத்துவக் கல்லூரி மேற்படிப்பினை முடித்தார். தனது முதுகலை படிப்பை முடித்த உடனேயே, இவர் கித்வாய் நினைவு புற்றுநோய் மருத்துவமனையில் வதிவிட மருத்துவராகச் சேர்ந்தார்.  

## தொழில்
1994-ஆம் ஆண்டில், தேசுமேனே தனது நிறுவனத்தில் முதல் பெண் பேராசிரியராக ஆனார். பின்னர் கித்வாய் நினைவு புற்றுநோய் நிறுவனத்தில் துறைத் தலைவராகவும் பின்னர் இயக்குநராகவும் பணியாற்றினார். 2016-ஆம் ஆண்டில், மாரடைப்பிலிருந்து மீண்டு வந்தபோது, பஞ்சாப்பின் மொகாலியில் உள்ள தேசிய மருந்து கல்வி மற்றும் ஆராய்ச்சி நிறுவனத்தின் தலைவராக பாஜக தலைவர் அனந்த் குமார் அவரை அணுகினார். தனது புகழ்பெற்ற வாழ்க்கை முழுவதும், இவர் கர்நாடகாவில் ஏராளமான விருதுகளையும் பாராட்டுகளையும் பெற்றார். 2015-ஆம் ஆண்டில் அறுவை சிகிச்சையிலிருந்து ஓய்வு பெற்ற பிறகும், பொது மக்களிடையே மார்பகப் புற்றுநோய் விழிப்புணர்வை ஏற்படுத்துவதன் மூலமும், அனாதைப் பெண்களுக்குத் தன்னிறைவு பெறுவதற்கான அத்தியாவசிய வாழ்க்கைத் திறன்களைக் கொண்ட பெங்களூரில் உள்ள ஒரு தங்குமிடமான அபலசுரமாவின் தலைவராகவும் தேசுமேனே பணியாற்றினார்.  

## விருதுகள்

- 1998 - கலாசு விருது.
- 2004 - கருநாடக ராஜ்யோத்சவ விருது.
- 2004 - இராட்டிரிய இரத்தன் விருது.
- 2005 - மகிளா சிரோமணி விருது.
- 2025 - பத்மசிறீ
# செய்கார்னிக் விளைவு

**செய்கார்னிக் விளைவு** அல்லது **ஜீகார்னிக் விளைவு** (*Zeigarnik effect*) என்பது லித்துவேனிய-சோவியத் உளவியலாளர் புளூமா செய்கார்னிக் என்பவரின் பெயரால் அறியப்படும் ஒரு உளவியல் விளைவு ஆகும். முடிக்கப்பட்ட பணிகளை விட முடிக்கப்படாத அல்லது இடைஞ்சல் உள்ள பணிகளை மக்கள் நன்கு நினைவில் வைத்திருப்பார்கள் என்று இது கூறுகிறது.  

செய்கார்னிக் விளைவை, முன்பு தொடங்கப்பட்ட பணிகளை முடிக்க வேண்டும் என்ற உந்துதலான ஓவ்சியான்கினா விளைவுடன் சேர்த்துக் குழப்பிக் கொள்ளக்கூடாது.  

## கண்ணோட்டம்
ஒரு உணவகப் பணியாளர் எவ்வித குறிப்புகளும் எடுக்காமல் வாடிக்கையாளர்கள் சொன்ன உணவு விவரங்களை நினைவில் வைத்து மிகச் சரியாக அவரவர்க்குக் கொண்டு வந்து கொடுத்ததை பேராசிரியரும் முழுநிலை கோட்பாடு உளவியலாளரான கர்ட் லெவின் கவனித்தார். பிறகு, அதை லிதுவேனியன்-சோவியத் உளவியலாளர் புளூமா செய்கார்னிக் அதை முதலில் ஆய்வு செய்தார். இருப்பினும், அந்தப் பணி முடிந்து - உரிய பணத்தைச் செலுத்திய பிறகு - அந்தப் பணியாளரால் வாடிக்கையாளர் பற்றிய கூடுதல் விவரங்களை நினைவில் கொள்ள முடியவில்லை. பின்னர் இந்த நிகழ்வின் அடிப்படையைக் கண்டறிய செய்கார்னிக் தொடர்ச்சியான ஆய்வுகளில் ஈடுபட்டார். அந்த ஆய்வறிக்கை 1927 இல், *சைக்கோலஜிஸ்ச் ஃபோர்ஸ்சுங்* இதழில் வெளியானது.  

ஏற்கனவே தொடங்கப்பட்ட ஒரு பணியால் பணி சார்ந்த பதற்றம் உண்டாகிறது. அது தொடர்புடைய பணியின் உள்ளடக்கங்கள் குறித்த நினைவை மேம்படுத்துகிறது. பணி முடிந்ததும் பதற்றம் நீங்கும், ஆனால் பணியில் சிக்கல் நேர்ந்தால் நினைவானது தொடர்ந்து இருக்கும். தொடர்ச்சியான பதற்றம் நீடிக்கும் நிலை இருந்தால், எளிதாக நினைவு நீடிக்கும்.  

## திறனாய்வு
இந்த விளைவின் நம்பகத்தன்மை சர்ச்சைக்குரிய ஒரு விசயமாக உள்ளது.  

பிற நாடுகளில் பின்னர் நடத்தப்பட்ட பல ஆய்வுகள், செய்கார்னிக்கின் பரிசோதனையைப் எதிரொளிக்க முயற்சித்தன, "முடிக்கப்பட்ட" மற்றும் "முடிக்கப்படாத" (குறுக்கீடுக்கு உள்ளான) பணிகளுக்கு இடையே நினைவுகூருவதில் குறிப்பிடத்தக்க வேறுபாடுகளைக் கண்டறிய இயலவில்லை, எடுத்துக்காட்டாக வான் பெர்கன் (1968).  

## பயன்பாடுகள்

### மென்பொருள்
ஒரு விசயத்தை பயனர்கள் விரைவாகவும் திறமையாகவும் உள்வாங்க சில சேவையாக மென்பொருள் அமைப்புகளில் ஜீகார்னிக் விளைவு பயன்படுத்தப்படுகிறது. வழக்கமாக, இது பயனர் தொடர்பான விசயங்களில் விளையாட்டு அடிப்படையிலான கற்றலாக செயல்படுத்தப்படுகிறது. எடுத்துக்காட்டுகள் பின்வருமாறு:  

- ஒரு பணியை முடிக்க எவ்வளவு தூரம் வந்துள்ளனர் என்பதை பயனர்களுக்குத் தெரிவிக்கும் முன்னேற்றக் கண்காணிப்புகள். எடுத்துக்காட்டாக, "உங்கள் சுயவிவரம் 64% முடிந்தது" போன்ற செய்தியைப் பயனர்கள் பார்க்கும்போது, விடுபட்ட அனைத்து விவரங்களையும் கொடுப்பதற்கு அவர்கள் மேலும் சில நிமிடங்களை செலவிட வாய்ப்புள்ளது.
# பௌது


**பௌது** (*Boudh*), இந்தியாவின் ஒடிசா மாநிலத்தின் நடுப்பகுதியில் அமைந்த பௌது மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மகாநதி ஆற்றின் கரையில் அமைந்த பௌது நகரம், மாநிலத் தலைநகரான புவனேசுவரத்திற்கு வடமேற்கே 224.3 கிகிலோ மீட்டர் தொலைவில் உள்ளது. இந்நகரம் 31 டிசம்பர் 1947 முடிய பௌது சமஸ்தானத்தின் தலைநகரமாக விளங்கியது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 17 வார்டுகளும், 4,559 குடியிருப்புகளும் கொண்ட பௌது நகரத்தின் மக்கள் தொகை 20,424 ஆகும். அதில் 10,492 ஆண்கள் மற்றும் 9,932 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.33 % வீதம் உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். சராசரி எழுத்தறிவு 86.80 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26.91 % மற்றும் 2.43 % வீதம் உள்ளனர். இந்நகரத்தில் இந்து சமயத்தினர் 97.51%, இசுலாமியர் 2.13%, கிறித்தவர்கள் 0.27%,மற்றும் பிற சமயத்தினர் 0.08% வீதம் உள்ளனர்.  
## தொடருந்து நிலையம்
பௌத் மற்றும் ஜர்முண்டா இடையே புதிதாக இருப்புப்பாதை மற்றும் 3 நடைமேடைகள் கொண்ட தொடருந்து நிலையம் அமைக்கும் பணி நவம்பர் 2024ல் முடிவுற்றது.2025ஆம் ஆண்டிலிருந்து பௌது தொடருந்து நிலையம் செயல்பாட்டிற்கு வரும் என எதிர்பார்க்கப்படுகிறது.
# ஜகத்சிங்பூர்



**ஜெகத்சிங்பூர்** (*Jagatsinghpur*), இந்தியாவின் ஒடிசா மாநிலத்தின் ஜகத்சிங்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரானபுவனேசுவரத்திற்கு கிழக்கே 59.3 கிலோ மீட்டர் தொலைவில் இந்நகரம் உள்ளது. இதனருகே அமைந்த பெரிய நகரமான கட்டக் 50 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 21 வார்டுகளும், 7,010 குடியிருப்புகளும் கொண்ட ஜெகத்சிங்பூர் நகரத்தின் மக்கள் தொகை 33,631 ஆகும். அதில் 17,239 ஆண்கள் மற்றும் 16,392 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.50 % வீதம் உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். சராசரி எழுத்தறிவு 89.32 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 20.17 % மற்றும் 1.09 % வீதம் உள்ளனர். இந்நகரத்தில் இந்து சமயத்தினர் 87.11%, இசுலாமியர் 12.50% மற்றும் பிற சமயத்தினர் 0.12 % வீதம் உள்ளனர்.  
## போக்குவரத்து
ஜெகத்சிங்பூருக்கு வடகிழக்கே 12.5 கிலோ மீட்டர் தொலைவில் உள்ள கோரக்நாத் எனும் ஊரில் தொடருந்து நிலையம் உள்ளது.
# லூசிஃபர்



***லூசிஃபர்*** என்பது பிருத்விராஜ் சுகுமாரன் இயக்கி 2019-ஆம் ஆண்டு வெளிவந்த மலையாள மொழி அரசியல் அதிரடித் திரைப்படமாகும். இது இவர் இயக்குநராக அறிமுகமான முதல் படம். இப்படத்தின் கதையை முரளி கோபி எழுதியுள்ளார். இது மூன்று பாகங்களாகத் திட்டமிடப்பட்ட திரைப்பட வரிசையில் முதல் படம் ஆகும். இதன் அடுத்த பாகமாக எல்2: எம்புரான் வெளியாகியுள்ளது. இப்படத்தை ஆஷிர்வாத் சினிமாஸ் மூலம் ஆண்டனி பெரும்பாவூர் தயாரித்துள்ளார். மோகன்லால் முதன்மைப் பாத்திரத்தில் நடிக்க பிருத்விராஜ், மஞ்சு வாரியர், டோவினோ தாமஸ், விவேக் ஓபராய், இந்திரஜித் சுகுமாரன், சாய் குமார், பைஜு சந்தோஷ், கலாபவன் ஷாஜோன், சனியா அய்யப்பன், நைலா உஷா, சச்சின் கெடேகர், ஃபாசில் ஆகியோர் நடித்துள்ளனர். தீபக் தேவ் இசையமைத்த இந்தப் படத்திற்கு சுஜித் வாசுதேவ் ஒளிப்பதிவு செய்ய, சம்ஜித் முகமது தொகுப்புப் பணியைக் கவனித்துக் கொண்டார்.  

*லூசிஃபர்* 28 மார்ச் 2019 அன்று உலகெங்கிலும் உள்ள திரையரங்குகளில் வெளியிடப்பட்டது. இது இந்தி, தமிழ், தெலுங்கு மொழிகளிலும் மொழிமாற்றம் செய்யப்பட்டு வெளியிடப்பட்டது. இந்தப் படம் ஒரு மலையாளப் படத்திற்கான பல வரவுச் சாதனைகளை முறியடித்தது. நான்கு நாட்களில் ₹50 கோடியும் எட்டு நாட்களில் ₹100 கோடியும் தாண்டியது. இந்தங் சாதனைகள் அனைத்தையும் மிக விரைவாக எட்டிய மலையாளப் படமாக மாறியது. *லூசிஃபர்* 200 கோடி ரூபாய்க்கு மேல் ஈட்டிய முதல் மலையாளப் படம் ஆகும். அண்மைய நிலவரப்படி, இப்படம் அதிக வருவாய் ஈட்டிய மலையாளப் படங்கள் வரிசையில் ஆறாவது இடத்தில் உள்ளது. இத்திரைப்படம், தெலுங்கில் *காட்பாதர்* (2022) என்ற பெயரில் மறு ஆக்கம் செய்யப்பட்டது.
# தி இந்தியன் லேடீஸ் மேகசின்



**தி இந்தியன் லேடீஸ் மேகசின் (1901–1938)** (*The Indian Ladies' Magazine*) என்பது இந்தியாவில் பெண் ஒருவரால் தொடங்கப்பட்டு, நடத்தப்பட்ட முதல் ஆங்கில பெண்கள் பத்திரிகை ஆகும். இதன் நிறுவன ஆசிரியர் கமலா சத்தியநாதன் ஆவார்.  

## தொடக்கமும் செயல்பாடுகளும்
கமலா சத்தியநாதன் 1901ஆம் ஆண்டு ‘தி இந்தயன் லேடீஸ் மேகஸின்’ பத்திரிக்கையைத் தொடங்கினார். இந்தப் பத்திரிக்கையை தொடங்கி நடத்துவதற்கு உந்துதலாக இருந்தவர் கமலாவின் கணவர் சாமுவல் சத்தியநாதன் ஆவார். இந்தப் பத்திரிக்கை சென்னை சாந்தோமிலிருந்து அச்சேறியது. ஒவ்வொரு மாதமும் 12ஆம் தேதி இந்த இதழ் வெளிவந்தது..  

இந்தப் பத்திரிகை பெண்களுக்கான உரிமைகள் மற்றும் சீர்திருத்தங்கள் குறித்தக் கருத்துக்களைப் பதிவு செய்தது. ஒவ்வொரு இதழின் முதல் பக்கமும் ஆங்கிலப் பாடலுடன் தொங்குகிறது. இதனைத் தொடர்ந்து கதைகள், கட்டுரைகள், ஓவியங்கள், சாதனை பெண்களின் படங்களும் குழந்தைகளுக்கான பக்கங்களும் இடம்பெற்றுள்ளன. இறுதிப் பக்கத்தில் சமையல் குறிப்புகளும் தையல் குறிப்புகளும் இடம்பெற்றன. பெண் கல்வி குறித்து சிறந்த கட்டுரை அனுப்பும் வாசகர்களுக்குப் பரிசுத் தொகை போன்ற போட்டி அறிவிப்புகளும் இறுதிப் பக்கத்தில் இடம் பெற்றிருந்தன.  

1919ஆம் ஆண்டு கமலா தனது குழந்தைகளின் கல்விக்காக இங்கிலாந்து சென்றார். பத்திரிக்கையின் பொறுப்பை அவரின் சகோதரியான என்சுமேனிடம் ஒப்படைத்தார். ஆனால் பத்திரிகை சரியாக இயங்காமல் இடையில் நிறுத்தப்பட்டது. இந்தியா திரும்பிய கமலா, 1927ஆம் ஆண்டு தனது பத்திரிகையை தொடர்ந்து நடத்தினார். இம்முறை, கமலா தன் மகள் பத்மினியை துணை ஆசிரியராக நியமித்தார். 1927 முதல் 1938 வரை வெளிவந்த இந்தியன் லேடீஸ் மேகசின் இதழ், அடிப்படை நோக்கம் மாறாமல் தொடர்ந்தது.  

## பெண்களின் பங்களிப்பு
அரசியல் ஆர்வலரும் கவிஞருமாகிய சரோஜினி நாயுடு, எழுத்தாளரும் கல்வியாளருமான பேகம் ரொக்கையா, இந்தியாவின் முதல் பெண் வழக்கறிஞர் கார்னேலியா சோராப்ஜி, அன்னி பெசண்ட், பெண்ணியவாதியும் கல்வியாளருமான பண்டித இராமாபாய், மோனா என்சுமேன் என இந்தியாவின் பல பெண் அறிஞர்களின் கட்டுரைகளும் கதைகளும் இந்தப் பத்திரிகையில் வெளிவந்துள்ளன. ஆங்கிலோ இந்தியன் எழுத்தாளர்களும் இந்த இதழில் தங்கள் பங்களிப்பை தந்துள்ளனர்.  

## நிறுத்தம்
இங்கிலாந்து அரசி விக்டோரியாவின் காலத்திலிருந்து 1930களின் சத்தியாகிரகக் காலம் வரை இந்தியப் பெண்களின் வளர்ச்சியைப் பதிவு செய்து வந்த ‘தி இந்தியன் லேடீஸ் மேகசின்’ 1938 சனவரி மாதத்திற்குப் பிறகு எந்தவித முன்னறிவிப்புமின்றி நிறுத்தப்பட்டது.
# புல்பாணி



**புல்பாணி** (*Phulbani*), இந்தியாவின் ஒடிசா மாநிலத்தில் உள்ள கந்தமாள் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரானபுவனேசுவரத்திற்கு மேற்கே 206.7 கிலோ மீட்டர் தொலைவில் உள்ளது.  
இது கடல் மட்டத்திலிருந்து 485&nbsp;மீட்டர் (1591&nbsp;அடி) உயரததில் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 13 வார்டுகளும், 8,652 குடியிருப்புகளும் கொண்ட புல்பாணி நகரத்தின் மக்கள் தொகை 37,371 ஆகும். அதில் 19,337 ஆண்கள் மற்றும் 18,034 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர். பாலின விகிதம் 1000 ஆண்களுக்கு 933. பெண்கள் வீதம் உள்ளனர். சராசரி எழுத்தறிவு 89% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 9,157 மற்றும் 4,376 வீதம் உள்ளனர். இந்நகரத்தில் இந்து சமயத்தினர் 95.31%, இசுலாமியர் 2.04%, கிறித்தவர்கள் 2.09% மற்றும் பிற சமயத்தினர் 0.10% வீதம் உள்ளனர்.  
## பொருளாதாரம்
பட்டுப் புழு வளர்த்தல் மற்றும் கொய்யாத் தோட்டங்கள் மற்றும் மஞ்சள் வேளாண்மை அதிகம் உள்ளது.  

## தட்ப வெப்பம்
# ராஜ்கஞ்ச் சட்டமன்றத் தொகுதி



**ராஜ்கஞ்ச் சட்டமன்றத் தொகுதி** (Rajganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. ராஜ்கஞ்ச் ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | காகேஸ்வர் ராய் | அகில இந்திய திரிணாமுல் காங்கிரசு |  |
| 1972 | காகேஸ்வர் ராய் | அகில இந்திய திரிணாமுல் காங்கிரசு |  |
| 1977 | காகேஸ்வர் ராய் | அகில இந்திய திரிணாமுல் காங்கிரசு |  |
| 1987 | மகேந்திர குமார் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1991 | ஜோதிந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1996 | ஜதீந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2001 | ஜதீந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2006 | திரேந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | திரேந்திர நாத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2016 | மிருகேந்திர நாராயண் ராய் | இந்திய தேசிய காங்கிரசு |  |
| 2021 | பகவான் சிங் ராய் | இந்திய தேசிய காங்கிரசு | } |

## தேர்தல் முடிவுகள்
### 2021
# 1967 கொய்னாநகர் நிலநடுக்கம்


| duration =  
| magnitude = 6.6 1967 ஆம் ஆண்டு முதல் அங்கு சிறிய அளவிலான பல நிலநடுக்கங்கள் ஏற்பட்டுள்ளன. இந்த நிலநடுக்கம் நிலத்தில் 25 கிலோமீட்டர் (16 மைல்) நீளத்திற்கு பரவியிருந்த சில பிளவுகளை ஏற்படுத்தியது. சில புவியியலாளர்கள் இந்த நிலநடுக்கம் நீர்த்தேக்கத்தால் தூண்டப்பட்ட நில அதிர்வு நடவடிக்கையால் ஏற்பட்டதாக நம்புகின்றனர். ஆனால் மூத்த திட்ட அதிகாரிகள் இந்த முடிவை பலமுறை மறுத்துள்ளனர்.
# தாப்கிராம்-புல்பாரி சட்டமன்றத் தொகுதி


**தாப்கிராம்-புல்பாரி சட்டமன்றத் தொகுதி** (Dabgram-Phulbari Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. தாப்கிராம், ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2011 | கௌதம் தேவ் | அகில இந்திய திரிணாமுல் காங்கிரசு |
| 2016 |  |  |
| 2021 | பாரதிய ஜனதா கட்சி | } |
## தேர்தல் முடிவுகள்
### 2021
# நிபெதிதா பிரதான்



**நிபெதிதா பிரதான்** (*Nibedita Pradhan*)(7 சூலை 1963-10 ஆகத்து 2023) என்பவர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் கட்டாக் சதார் சட்டமன்றத் தொகுதியிலிருந்து ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டு பணியாற்றினார். இவர் 2004-ஆம் ஆண்டில், கட்டாக் மாநகராட்சியின் முதல் மாநகரத் தந்தையாகத் தேர்ந்தெடுக்கப்பட்டு 2009 வரை முழுப் பதவிக்காலத்தையும் வகித்தார்.  

## பிறப்பும் இறப்பும்
பிரதான் 7 சூலை 1963 அன்று பிறந்தார். மேலும் 10 ஆகத்து 2023 அன்று தனது 60 வயதில் இறந்தார்.
# பிராவதி பரிதா



**பிரவதி பரிதா** (*Pravati Parida*)(பிறப்பு 12 மே 1966) என்பவர் ஒடிசாவினைச் சேர்ந்த இந்திய அரசியல்வாதி ஆவார். ஒடிசாவின் முதல் பெண் துணை முதல்வர் ஆனார். இவர் பெண்கள், குழந்தைகள் மேம்பாடு, சக்தி திட்டம், சுற்றுலா அமைச்சராகவும் உள்ளார். பூரி மாவட்டத்தில் உள்ள நிமாபாரா சட்டமன்றத் தொகுதி பாரதிய ஜனதா கட்சியின் சார்பில் சட்டமன்ற உறுப்பினராக உள்ளார். இவர் 2024ஆம் ஆண்டு ஒடிசா சட்டமன்றத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
பரிதா நிமாபராவைச் சேர்ந்தவர். இவர் முன்னாள் அரசு ஊழியரான சியாம் சுந்தர் நாயக்கை மணந்தார். 1995-ஆம் ஆண்டில் உத்கல் பல்கலைக்கழகத்தில் முதுகலைச் சட்டம் முடித்த இவர், இதே ஆண்டில் ஒடிசா உயர்நீதிமன்றத்தில் வழக்கறிஞராகச் சேர்ந்தார். பின்னர், பரிதா 2005-ஆம் ஆண்டில் பொது நிர்வாகத்தில் முதுகலைப் பட்டத்தினை உத்கல் பல்கலைக்கழகத்திலும் முடித்தார்.  

## தொழில் வாழ்க்கை
பரிதா 2024 ஒடிசா சட்டமன்றத் தேர்தலில் பாரதிய ஜனதா கட்சியின் சார்பில் நிமாபாரா சட்டமன்றத் தொகுதியில் போட்டியிட்டு வெற்றி பெற்றார். இவர் இத்தேர்தலில் 95,430 வாக்குகளைப் பெற்று பிஜு ஜனதா தளத்தின் திலீப் குமார் நாயக்கை 4,588 வாக்குகள் வித்தியாசத்தில் தோற்கடித்தார்.  

சூன் 12, 2024 அன்று, புவனேசுவரத்தில்ல் உள்ள ஜனதா மைதானத்தில் கனக் வர்தன் சிங் தியோ மற்றும் மோகன் சரண் மாஜி ஆகியோருடன் ஒடிசாவின் துணை முதல்வராக இவர் பதவியேற்றார். ஆளுநர் இரகுபர் தாசு இவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோடி, உள்துறை அமைச்சர் அமித் ஷா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர். ஒடிசாவின் முதல் பெண் துணை முதல்வர் ஆனார்.
# அபெல்லைட்டு



**அபெல்லைட்டு** (*Abellaite*) என்பது NaPb<sub>2</sub>(CO<sub>3</sub>)<sub>2</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எசுப்பானியாவின் கட்டலோனியாவில் உள்ள லா டோரே டி கேப்டெல்லா (லீடா மாகாணம்) கிராமத்தில் கைவிடப்பட்ட யுரேகா யுரேனியம் சுரங்கத்தில் கண்டுபிடிக்கப்பட்ட ஒரு நீரிய கார்பனேட்டு கனிமமாகும். யுரேகா சுரங்கத்திலிருந்து கிடைக்கும் கனிமங்களை நீண்ட காலமாக ஆய்வு செய்து, சுரங்கத்தில் அபெலைட்டை முதன்முதலில் கண்டுபிடித்த கட்டலான் இரத்தினவியலாளர் இயோன் அபெல்லா ஐ குரூசின் நினைவாக கனிமத்திற்கு அபெல்லைட்டு எனப் பெயரிடப்பட்டது. புவி அறிவியல் நிறுவனத்தைச் சேர்ந்த இயோர்டி இபானெஸசு-இன்சா மற்றும் பார்சிலோனா பல்கலைக்கழகத்தைச் சேர்ந்த இயோன் வினால்சு மற்றும் சேவியர் உலொவெட்டு ஆகியோரால் உருவாக்கப்பட்ட ஒரு குழு, கனிமத்தின் அமைப்பு மற்றும் வேதியியல் கலவையை அடையாளம் கண்டு வகைப்படுத்தியது. என்ற குறியீட்டால் அடையாளப்படுத்துகிறது.  

அபெல்லைட்டு படிகங்கள் நிறமற்றவை முதல் வெள்ளை நிறம் வரை காணப்படுகின்றன. கண்ணாடி அல்லது முத்து போன்ற பளபளப்புத் தோற்றத்தைக் கொண்டுள்ளன. மேலும் இவை எளிதில் நொறுங்குகின்றன. அபெல்லைட்டு கனிமத்திற்கு செயற்கை ஒப்புமை உண்டு. வேதியியல் ரீதியாக சான்ரோமனைட்டைப் போன்றது. ராபர்ட் ஏசன் மற்றும் பலர் 2015 ஆம் ஆண்டில் இதன் இருப்பை முன்னறிவித்தனர்.  

## கிடைக்குமிடங்கள்
எசுப்பானியா: யுரேகா சுரங்கம், காசுட்டல்-எசுட்டா, லா டோரே டி கப்டெல்லா, லா வால் போசுக்கா, எல் பல்லார்சு இயூசா, லீடா, கேட்டலோனியா  

உருசியா: யூபிலினாயா பெக்மாடைட்டு, கர்னாசுர்ட் மலை, உலோவோசெரோ திரட்சி, மர்மன்சுக்கு நிர்வாகப் பகுதி, வடக்குப் பகுதி
# சிடராச்செரைட்டு



**சிடராச்செரைட்டு** (*Stracherite*) என்பது BaCa<sub>6</sub>(SiO<sub>4</sub>)<sub>2</sub>[(PO<sub>4</sub>)(CO<sub>3</sub>)]2F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுரேல் நாட்டிலுள்ள அட்ருரிம் புவி உருவாக்கத்தில், போலந்தின் கட்டோவிசில் உள்ள சிலேசியா பல்கலைக்கழகத்தின் எவ்செனி கலுசுகினும் அவரது சகாக்களாலும் இக்கனிமம் கண்டுபிடிக்கப்பட்டது. இந்தக் கனிமம் தனித்துவமான தனிமங்களின் கலவையால் ஆன ஓர் ஆச்சரியமான கட்டமைப்பைக் கொண்டுள்ளது. நபிமுசைட்டு குழு எனப்படும் மிகவும் அரிதான கனிமங்களின் குழுவில் சிடராச்செரைட்டு முதல் கார்பனேட்டு தாங்கிய உறுப்பினராகும். அமெரிக்காவின் கிழக்கு சியார்ச்சியா மாநிலக் கல்லூரியின் கட்டுப்பாடற்ற நிலக்கரி தீ விபத்துகள் குறித்த நிபுணரான கிளென் சிடாராச்செரின் நினைவாக கலுசுகின் இந்தக் கனிமத்திற்கு சிடராச்செரைட்டு எனப் பெயரிட்டார்.  

## கிடைக்குமிடங்கள்
இசுரேல் நாட்டிலுள்ள அட்ருரிம் பகுதி, நெகெவ் பாலைவனம்.
# 2025 மியான்மர் நிலநடுக்கம்


2025 மார்ச் 28 அன்று 12:50:54 மணிக்கு, மியான்மரின் சாகைங்கு பகுதியில் 7.7 ரிக்டர் அளவிலான நிலநடுக்கம் ஏற்பட்டது. நாட்டின் இரண்டாவது பெரிய நகரமான மண்டலைக்கு அருகில் இதன் மையம் இருந்தது. இந்தத் திருப்புப் பிளவுப்பெயர்ச்சி அதிர்வு அதிகபட்ச மாற்றியமைக்கப்பட்ட மெர்கல்லி அளவுமுறையில் **IX** என்ற மிகத்தீவிர அளவை எட்டியது. இது 1912-இற்குப் பிறகு மியான்மரைத் தாக்கிய மிக சக்திவாய்ந்த நிலநடுக்கமும், மியான்மரின் நவீன வரலாற்றில் 1930 பாகோ நிலநடுக்கத்திற்குப் பிறகு இரண்டாவது மிக மோசமான நிலநடுக்கமும் ஆகும். இந்த நிலநடுக்கம் மியான்மரில் பரவலான சேதத்தையும் அண்டை நாடான தாய்லாந்தில் குறிப்பிடத்தக்க சேதத்தையும் ஏற்படுத்தியது. சீனாவின் யுன்னானிலும் நூற்றுக்கணக்கான வீடுகள் சேதமடைந்தன.  

இந்த நிலநடுக்கத்தால் மியான்மரில் 4,430-இற்கும் மேற்பட்டோரும், தாய்லாந்தில் 14 பேரும் உயிரிழந்தனர், மேலும் பலர் காணாமல் போயுள்ளனர், 5491-இற்கும் மேற்பட்டோர் காயமடைந்தனர். பேங்காக்கில் இடிந்து விழுந்த கட்டுமானத் தளம் உட்பட நூற்றுக்கணக்கானோர் காணாமல் போனதாக அறிவிக்கப்பட்டுள்ளது. பாங்காக் நகரம், அதன் ஆழமற்ற புவியியல் காரணமாக, தொலைதூரத்திலிருந்து வரும் நில அதிர்வு அலைகளுக்கு மிகவும் பாதிக்கப்படக்கூடியது. மேலும் விழிப்புணர்வு இல்லாததால், நிலநடுக்கம் தொடர்பான தாக்கங்களுக்கு நகரம் அதிகம் பாதிக்கப்பட்டது. 2025 மார்ச் 28 நிலவரப்படி, அதிகாரிகள் அவசரகாலநிலையை அறிவித்தனர், இறப்பு எண்ணிக்கை மேலும் அதிகரிக்கும் என்றும் எதிர்பார்க்கப்படுகிறது. மியான்மரில் நடந்து வரும் உள்நாட்டுப் போர் பேரிடர் நிவாரணத்தில் சிரமத்தை அதிகரித்துள்ளது.
# Module:Shindo/messages

return {  
noScaleShortCode = "Scale shortcode is required",  
noIntensity = "Intensity is required",  
invalidScale = "No such scale $1",  
invalidIntensity = "No such intensity $1 on scale $2",  
scaleNameInvalid = "Scale name $1 cannot be made invokable because it clashes with a function"  
}
# Module:MakeInvokeFunc

-- Based on work in Module:Documentation  
return function(p)  
return function(funcName)  
return function  
local args = require("Module:Arguments").getArgs(, {  
valueFunc = function (key, value)  
if type(value) == 'string' then  
value = value:match('^%s*(.-)%s*$') -- Remove whitespace.  
if key == 'heading' or value ~= '' then  
return value  
else  
return nil  
end  
else  
return value  
end  
end  
})  
return p[funcName](args)  
end  
end  
end
# Module:Message

return function(cfg)  
return function(cfgKey, valArray, expectType)  
--[[  
-- Gets a message from the cfg table and formats it if appropriate.  
-- The function raises an error if the value from the cfg table is not  
-- of the type expectType. The default type for expectType is 'string'.  
-- If the table valArray is present, strings such as $1, $2 etc. in the  
-- message are substituted with values from the table keys [1], [2] etc.  
-- For example, if the message "foo-message" had the value 'Foo $2 bar $1.',  
-- message('foo-message', {'baz', 'qux'}) would return "Foo qux bar baz."  
--]]  
local msg = cfg[cfgKey]  
expectType = expectType or 'string'  
if type(msg) ~= expectType then  
error('message: type error in message cfg.' .. cfgKey .. ' (' .. expectType .. ' expected, got ' .. type(msg) .. ')', 2)  
end  
if not valArray then  
return msg  
end  

local function getMessageVal(match)  
match = tonumber(match)  
return valArray[match] or error('message: no value found for key $' .. match .. ' in message cfg.' .. cfgKey, 4)  
end  

return mw.ustring.gsub(msg, '$([1-9][0-9]*)', getMessageVal)  
end  
end
# சலாவதி தீவு



**சலாவதி தீவு** (இந்தோனேசியம்: *Pulau Salawati*; ஆங்கிலம்: *Salawati Islands*) என்பது இந்தோனேசியா, தென்மேற்கு பப்புவா மாகாணத்தில் தென்மேற்கு பப்புவாவில் (முன்னர் மேற்கு பப்புவா) உள்ள இராஜா அம்பாட் தீவுகளில் உள்ள நான்கு பெரிய தீவுகளில் ஒன்றாகும்.  

இதன் பரப்பளவு 1,623 கிமீ<sup>2</sup>. சலாவதி தீவு, நியூ கினியில் இருந்து தென்கிழக்கில் சேலே நீரிணையால் (கலோவா நீரிணை, ரிவெஞ்சஸ் நீரிணை) பிரிக்கப்பட்டுள்ளது. மேலும் பத்தாந்தா தீவில் இருந்து வடக்கே பிட் நீரிணையால் *(Pitt Strait)* (சேஜ்வின் நீரிணை) பிரிக்கப்பட்டுள்ளது.  

## வரலாறு

1526-ஆம் ஆண்டில் போர்த்துகீசிய மாலுமி ஜார்ஜ் டி மெனெசஸ் மற்றும் அவரது குழுவினர், இராஜா அம்பாட் தீவுகளை முதன்முதலில் பார்த்ததாகப் பதிவு செய்யப்பட்டுள்ளது. பாகன் சுல்தானகத்துடன் *(Sultanate of Bacan)* ஏற்பட்ட அரசியல் மற்றும் பொருளாதார தொடர்புகளின் காரணமாக, 15-ஆம் நூற்றாண்டில் இசுலாம் முதன்முதலில் இராஜா அம்பாட் தீவுகளுக்கு வந்தது.  

16 மற்றும் 17-ஆம் நூற்றாண்டுகளில், மலுக்குவை தளமாகக் கொண்ட திடோர் சுல்தானகம் *(Sultanate of Tidore)*; இராஜா அம்பாட் தீவுகளுடன் நெருக்கமான பொருளாதார அரசியல் உறவுகளைக் கொண்டிருந்தது. இந்தக் காலகட்டத்தில், இசுலாம் உறுதியாக நிலைநிறுத்தப்பட்டது. மேலும் உள்ளூர்த் தலைவர்கள் இசுலாத்தை ஏற்றுக் கொள்ளத் தொடங்கினர்.  

இந்த தீவில் ஒரு காலத்தில் சலாவதி இராச்சியம் *(Salawati Kingdom)* என்ற ஓர் இசுலாமிய இராச்சியம் இருந்தது. தீவின் தெற்குப் பகுதி சைலோலோப் இராச்சியத்தின் *(Sailolof Kingdom)* ஒரு பகுதியாக இருந்தது.  

## நிர்வாகம்

சலாவதி தீவு, தென்மேற்கு பப்புவா மாகாணத்தின் ஐந்து சிறிய கடற்கரைத் தீவுகளைக் கொண்ட நிர்வாக மாவட்டங்களைக் கொண்டுள்ளது. தீவின் வடக்குப் பகுதி இராஜா அம்பாட் பிராந்தியத்தின் வடக்கு சலாவதி, மேற்கு சலாவதி மற்றும் மத்திய சலாவதி மாவட்டங்களாகப் பிரிக்கப்பட்டுள்ளது.  

சலாவதி தீவின் தெற்குப் பகுதி சோரோங் பிராந்தியத்தின் தெற்கு சலாவதி மற்றும் மத்திய சலாவதி மாவட்டங்களாகப் பிரிக்கப்பட்டுள்ளது.  

மொத்தத்தில் ஐந்து மாவட்டங்களும் 1,623 கிமீ<sup>2</sup> பரப்பளவைக் கொண்டுள்ளன. மேலும் 2023-ஆம் ஆண்டின் நடுப்பகுதியில் மொத்த மக்கள் தொகை 8,739 ஆக இருந்தது.  

## சலாவதி உத்தாரா இயற்கை காப்பகம்

**சலாவதி உத்தாரா இயற்கை காப்பகம்** *(Pulau Salawati Utara Nature Reserve)*, சலாவதி தீவின் வடக்குப் பகுதியின் பெரும்பகுதியை உள்ளடக்கியது. சலாவதி தீவின் வடக்குப் பகுதியில் 570 கிமீ<sup>2</sup> பரப்பளவைக் கொண்ட இந்தக் காப்பகம், தீவின் பூர்வீகத் தாழ்நில மழைக்காடுகளின் ஒரு பகுதியைப் பாதுகாக்கிறது.
# மாற்றியமைக்கப்பட்ட மெர்கல்லி செறிவு அளவுகோல்

**மாற்றியமைக்கப்பட்ட மெர்கல்லி செறிவு அளவுகோல்** (*Modified Mercalli intensity scale *, MM, MMI, அல்லது MCS) என்பது ஒரு குறிப்பிட்ட இடத்தில் நிலநடுக்கத்தின் விளைவுகளை அளவிடுகிறது. இது பொதுவாக நிலநடுக்கத்திற்குப் பதிவாகும் நில அதிர்வு அளவிற்கு மாறுபட்டது.  

உந்தத்திறன் ஒப்பளவு அளவுகோல் ("" பரவலாகப் பயன்படுத்தப்படுகிறது) ஒரு நிலநடுக்கத்தின் உள்ளார்ந்த ஆற்றல் அல்லது வலிமையை அளவிடுகின்றன - இது அதிகமாகவோ அல்லது குறைவாகவோ ஆழத்தில் நிகழும் ஒரு நிகழ்வு ஆகும். மாற்றியமைக்கப்பட்ட மெர்கல்லி அளவுகோல் (MM அளவுகோல்), மேற்பரப்பில் உள்ள எந்த குறிப்பிட்ட இடத்திலும், குலுக்கலின் தீவிரத்தை அளவிடுகிறது. இது 1902 ஆம் ஆண்டு கியூசெப் மெர்கல்லியினால் அறிமுகப்படுத்தப்பட்ட மெர்கல்லி செறிவு அளவுகோலில் இருந்து உருவாக்கப்பட்டது.  

மேற்பரப்பில் ஏற்படும் நடுக்கம், நிலநடுக்கத்தால் வெளியிடப்படும் நில அதிர்வு ஆற்றலால் ஏற்படுகிறது என்றாலும், நிலநடுக்கங்கள் அவற்றின் ஆற்றலில் எவ்வளவு நில அதிர்வு அலைகளாக கதிர்வீச்சு செய்யப்படுகிறது என்பதில் வேறுபடுகின்றன. அவை நிகழும் ஆழத்திலும் வேறுபடுகின்றன; ஆழமான நிலநடுக்கங்கள் மேற்பரப்புடன் குறைவான தொடர்புகளைக் கொண்டுள்ளன, அவற்றின் ஆற்றல் ஒரு பெரிய அளவில் பரவுகிறது, அத்துடன் மேற்பரப்பை அடையும் ஆற்றல் ஒரு பெரிய பரப்பளவில் பரவுகிறது. குலுக்கலின் தீவிரம் உள்ளூர்மயமாக்கப்படுகிறது. இது பொதுவாக நிலநடுக்கத்தின் மையத்தில் இருந்து தூரத்துடன் குறைகிறது, ஆனால் அது வண்டல் படுகைகளிலும் சில வகையான ஒருங்கிணைக்கப்படாத மண்ணிலும் பெருக்கப்படலாம்.  

நில அதிர்வுத் தீவிரத்தின் அளவுகள், பயிற்சி பெறாத பார்வையாளர்களால் அறிவிக்கப்பட்ட விளைவுகளின் அடிப்படையில், செயலறுவு ரீதியாக தீவிரத்தை வகைப்படுத்துகின்றன, அத்துடன் ஒரு குறிப்பிட்ட பகுதியில் காணக்கூடிய விளைவுகளுக்கு ஏற்றவாறு மாற்றியமைக்கப்படுகின்றன. இங்கு கருவி அளவீடுகள் தேவையில்லை என்பதால், அவை வரலாற்று நிலநடுக்கங்களின் அளவு, இருப்பிடம் ஆகியவற்றை மதிப்பிடுவதற்கு பயனுள்ளதாக இருக்கும்: மிகப்பெரிய தீவிர நிலநடுக்கங்கள் பொதுவாக அதிர்வுமையத்தின் நேர்-தரைப் பகுதிக்கு ஒத்திருக்கும், அவற்றின் செறிவு அளவை (உள்ளூர் புவியியல் நிலைமைகள் பற்றிய அறிவால் அதிகரிக்கப்படலாம்) மதிப்பிடுவதற்கு ஏனைய உள்ளூர் நிலநடுக்கங்களுடன் ஒப்பிடலாம்.  

## அளவுகோல் மதிப்புகள்
MMI அளவுகோலின் குறைந்த அளவுகள் பொதுவாக நிலநடுக்கம் மக்களால் உணரப்படும் விதத்தை விவரிக்கின்றன. அதிக எண்ணிக்கையிலான அளவுகோல்கள் கவனிக்கப்பட்ட கட்டமைப்பு சேதத்தை அடிப்படையாகக் கொண்டவை. கீழுள்ள அட்டவணை பொதுவாக நிலநடுக்கத்தின் மையப்பகுதிக்கு அருகிலுள்ள இடங்களில் காணப்படும் மாற்றியமைக்கப்பட்ட மெர்கல்லி செறிவுகளை (MMI) வழங்குகிறது.  

| குறிப்பாக சாதகமான சூழ்நிலையில் மிகச் சிலரால் மட்டுமே உணரப்பட்டது. |
| --- |

| **வழக்கமான அதிகபட்ச மாற்றியமைக்கப்பட்ட மெர்கல்லி செறிவு** |  |
| --- | --- |
| <small><span>Magnitude/intensity comparison, USGS</span></small> | } |
# மாவேலிபாளையம் தொடருந்து நிலையம்


**மாவேலிபாளையம் தொடருந்து நிலையம்** (*Mavelipalaiyam railway station*, நிலையக் குறியீடு: MVPM) என்பது தென்னக இரயில்வே மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும். இது இந்தியாவின் தமிழ்நாட்டின் மகுடஞ்சாவாடி - சங்கரி துர்கம் ஆகிய தொடருந்து நிலையங்களுக்கு இடையில் அமைந்துள்ளது.
# மீனாட்சி மகந்தா



**மீனாட்சி மகந்தா** (*Minakshi Mahanta*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1983 ஆம் ஆண்டு நவம்பர் மாதம் 26 ஆம் தேதியன்று இவர் பிறந்தார். பிச்சூ சனதா தளத்தின் ஒரு பணியாளராக ஒடிசா அரசியலில் தீவிரமாக ஈடுபட்டுள்ளார். ஒடிசா சட்டமன்றத்தில் சட்டமன்ற உறுப்பினராகப் பணியாற்றி வருகிறார். 2019 ஆம் ஆண்டு நடைபெற்ற ஒடிசா சட்டமன்றத் தேர்தலில், இவர் சாம்புவா சட்டமன்றத் தொகுதியிலிருந்து 16 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார்.  

## வாழ்க்கைக் குறிப்பு
மீனாட்சி மகந்தா 1983 ஆம் ஆண்டு நவம்பர் மாதம் 26 ஆம் தேதியன்று சுசில் குமார் மகந்தாவிற்கு மகளாகப் பிறந்தார். இவரது கணவரின் பெயர் பக்தபந்து மகந்தா என்பதாகும். மீனாட்சி கலைப் பிரிவில் இடைநிலைப் பட்டம் பெற்றிருந்தார்.  

## அரசியல்
2019 ஆம் ஆண்டு நடைபெற்ற ஒடிசா சட்டமன்றத் தேர்தலில், மீனாட்சி மகந்தா பிச்சூ சனதா தளம் கட்சி வேட்பாளராக சாம்புவா சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்று 16 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார். 2019 ஆம் ஆண்டு முதல் ஒடிசா சட்டமன்றத்தில் பணியாற்றி வருகிறார்.
# மால் சட்டமன்றத் தொகுதி


**மால் சட்டமன்றத் தொகுதி** (Mal Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. இது ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.  
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அன்டோனி டாப்னோ | rowspan =2 | இந்திய தேசிய காங்கிரசு |
| 1972 |  |  |  |
| 1977 | மோகன் லால் ஓரான் | rowspan=6 | இந்தியப் பொதுவுடைமைக் கட்சி |
| 1982 |  |  |  |
| 1987 |  |  |  |
| 1991 | ஜகன்னாத் ஓரான் |  |  |
| 1996 |  |  |  |
| 2001 | சோம்ரா லக்ரா |  |  |
| 2006 | இந்தியப் பொதுவுடமைக் கட்சி (மார்க்சிஸ்ட்) |  |  |
| 2011 | புலு சிக் பராய்க் | இந்தியப் பொதுவுடைமைக் கட்சி |  |
| 2016 | rowspan =2 | அகில இந்திய திரிணாமுல் காங்கிரசு |  |
| 2021 | } |  |  |
## தேர்தல் முடிவுகள்
### 2021
# அஞ்சலி பெகரா



**அஞ்சலி பெகரா** (*Anjali Behera*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1972 ஆம் ஆண்டு மே மாதம் 4 ஆம் தேதியன்று இவர் பிறந்தார். பிச்சூ சனதா தளத்தின் ஒரு பணியாளராக ஒடிசா அரசியலில் தீவிரமாக ஈடுபட்டுள்ளார். ஒடிசா சட்டமன்றத்தில் சட்டமன்ற உறுப்பினராகப் பணியாற்றி வருகிறார். முதன்முதலில் 2004 ஆம் ஆண்டு ஒடிசா சட்டமன்றத்திற்கு தேர்ந்தெடுக்கப்பட்டார். பின்னர் 2009 ஆம் ஆண்டிலும் 14 ஆவது ஒடிசா சட்டமன்றத்திற்கு தேர்ந்தெடுக்கப்பட்டார். 2009 ஆம் ஆண்டு, நவீன் பட்நாயக்கின் மூன்றாவது அமைச்சரவையில் அஞ்சலி பெகரா முதல் முறையாக அமைச்சரானார். முதலில் மாநில நெசவுத் துறை அமைச்சராகவும், பின்னர் 2012 வரை பெண்கள் மற்றும் குழந்தைகள் மேம்பாடு மற்றும் நலத்துறை அமைச்சராகவும் பணியாற்றினார்.  

## வாழ்க்கைக் குறிப்பு
அஞ்சலி பெகரா 1972 மே 4 அன்று தேன்கனல் மாவட்டத்தில் பிறந்தார். அவரது தந்தையின் பெயர் திரிநாத் நாயக்கு என்பதாகும். அஞ்சலி பெகரா கலை பாடத்தில் இளங்கலைப் பட்டம் பெற்றுள்ளார். லட்சுமிதர் பெகராவை திருமணம் செய்து கொண்டார். தம்பதியருக்கு இரண்டு மகன்கள் உள்ளனர். அஞ்சலியின் தந்தை திரிநாத் நாயக்கு இந்தோல் சட்டமன்ற தொகுதியிலிருந்து ஒடிசா சட்டமன்றத்திற்கு மூன்று முறை தேர்ந்தெடுக்கப்பட்டார்.  

## அரசியல்
ஒடிசாவில் பிச்சூ சனதா தளம் உருவாக்கப்பட்ட பிறகு அஞ்சலி அக்கட்சியில் சேர்ந்தார். மேலும் 2000 ஆம் ஆண்டு நடைபெற்ற ஒடிசா சட்டமன்றத் தேர்தலில் இந்தோல் தொகுதியில் இருந்து பிச்சூ சனதா தளக் கட்சியின் பிரதிநிதியாகப் போட்டியிட்டார். இந்தத் தேர்தலில் வெற்றி பெற்று 12 ஆவது ஒடிசா சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 2000 ஆம் ஆண்டு முதல் 2004 ஆம் ஆண்டு பிச்சூ சனதா தள அரசாங்கம் வீழ்ச்சியடையும் வரை, அஞ்சலி சட்டமன்றத்தில் நான்கு ஆண்டுகள் பணியாற்றினார்.  

2004 ஆம் ஆண்டு நடந்த அடுத்த தேர்தலிலும் அஞ்சலி மீண்டும் இந்தோல் சட்டமன்ற தொகுதியில் பிச்சூ சனதா தளத்தின் பிரதிநிதியாகப் போட்டியிட்டார். தேர்தலில் வெற்றி பெற்று 13 ஆவது ஒடிசா சட்டமன்றத்திற்கும் இவர் தேர்ந்தெடுக்கப்பட்டார். 2004 முதல் 2009 வரை இந்த சட்டமன்றத்தில் பணியாற்றினார்.  

2009 ஆம் ஆண்டு நடந்த அடுத்த தேர்தலிலும் அஞ்சலி மீண்டும் இந்தோல் சட்டமன்ற தொகுதியில் பிச்சூ சனதா தளத்தின் பிரதிநிதியாகப் போட்டியிட்டார். தேர்தலில் 60291 வாக்குகளுடன் வெற்றி பெற்று 14 ஆவது ஒடிசா சட்டமன்றத்திற்கும் இவர் தேர்ந்தெடுக்கப்பட்டார். 2009 முதல் 2014 வரை இந்த சட்டமன்றத்தில் பணியாற்றினார்.  

அஞ்சலி முதன்முதலில் 2009 ஆம் ஆண்டில் ஒடிசா அமைச்சரவையில் சேர்க்கப்பட்டார். நவீன் பட்நாயக்கின் மூன்றாவது அமைச்சரவையில் மே 22, 2009 ஆம் ஆண்டு மே மாதம் 22 ஆம் தேதியன்று நெசவு மற்றும் கைத்தறித் துறை இணை அமைச்சராகப் பணியாற்றத் தொடங்கினார். இந்த துறையில் 2011 மே 10 வரை பணியாற்றினார். பின்னர் பெண்கள் மற்றும் குழந்தைகள் மேம்பாடு மற்றும் நலத்துறை அமைச்சராகப் பணியாற்றத் தொடங்கினார். 2012 ஆம் ஆண்டு வரை இப்பதவியில் தொடர்ந்தார்.
# மேச்சேரி சாலை தொடருந்து நிலையம்


**மேச்சேரி சாலை தொடருந்து நிலையம்** (*Mecheri Road railway station*, நிலையக் குறியீடு: MCRD) என்பது தென்னக தொடருந்து மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும் . இது மேட்டூர் அணை - ஓமலூர் சந்திப்பு ஆகியவற்றிற்கு இடையில் அமைந்துள்ளது.
# சங்கரி துர்க்கம் தொடருந்து நிலையம்


**சங்ககிரி தொடருந்து நிலையம்** (அதிகாரப்பூர்வமாக **சங்கரி துர்க்கம் இரயில் நிலையம்** ) (*Sankari Durg railway station*, நிலையக் குறியீடு: SGE) என்பது தென்னக தொடருந்து மண்டலத்தின் சேலம் தொடருந்து கோட்டத்தில் உள்ள ஒரு NSG–5 வகை இந்திய தொடருந்து நிலையமாகும் . இது இந்தியாவின் தமிழ்நாட்டில் உள்ள சங்ககிரி நகரத்திலிருந்து தெற்கே 3.5 கி.மீ தொலைவில் அமைந்துள்ளது. இது மாவேலிபாளையம் - ஆனங்கூர் ஆகியவற்றிற்கு இடையில் அமைந்துள்ளது.
# சுவர்ணமுகி (பரதநாட்டியக் கலைஞர்)

**சுவர்ணமுகி** என்பவர் ஓர் இந்தியப் பரதநாட்டியக் கலைஞர் ஆவார்.  இவர் ஆந்திர மாநிலம் நெல்லூர் அருகேயுள்ள நாயுடு பேட்டை<nowiki/>யைச் சேர்ந்தவர். இவரின் பெற்றோர் திரைப்பட நடன இயக்குநர் சம்பதி பூபாலும் ரஞ்சனியும் ஆவார்கள். இவர் 108 மரபு நடனக் கரணங்களைக் கற்றுத் தேர்ந்த முதல் பெண் ஆவார். இவர் நிறைய மேடைகளில் பாம்பு நடனம் மற்றும் மயில் நடனம் ஆடியுள்ளார்.  

## நடனப் பயிற்சி
சுவர்ணமுகி மூன்று வயதிலிருந்து நடனம் கற்று வந்துள்ளார். இவர் நட்டுவனார் துரைசாமி என்பவரிடம் நடனம் பயின்றார். இவரின்  தந்தை பூபால் கரணங்கள் மீது ஈடுபாடு கொண்டவர் (கை கால் உடல் என அனைத்தையும் ஒருங்கிணைத்த இசைவு அதன் ஓர் உறைநிலை தருணம் கரணம்) 2000 ஆண்டுகளுக்கு முந்தைய பழமையான கோயில்களுக்குச் சென்று சிற்பங்களை ஆராய்ந்து 108 கரணங்களையும் மகள் சுவர்ணமுகிக்குப் பயிற்றுவித்துள்ளார் பூபால். 108 கரணங்களை உள்ளடக்கிய நடனத்தை ஆடிய முதல் பெண் சுவர்ணமுகி மற்றும் இன்று வரையில் இவர் மட்டுமே அதனை கற்றுத் தேர்ந்த ஒரே நபர்.  

## நடன வாழ்க்கை
நெல்லூரில் முதல் முதலில் மேடையேறி ஆடினார்.  அதன் பின் தொடர்ச்சியாக நிறைய நிகழ்ச்சிகளில் ஆடிய இவர் சினிமாவிலும் மரபு நடனம் ஆடியுள்ளார். ‘ராஜரிஷி’, ‘புன்னமி நாக்’ என்ற தெலுங்கு படம், தமிழிலும் ஹிந்தியிலும் வெளிவந்த ‘பௌர்ணமி’ போன்ற திரைப்படங்களில் இவருடைய நடனங்கள் இடம்பெற்றுள்ளன. முன்னாள் குடியரசுத் தலைவர் டாக்டர் எஸ். ராதாகிருஷ்ணன் தன் முதல் மாதக் குடியரசுத் தலைவர் ஊதியத்தை வழங்கி, ‘எலும்பே இல்லாத நடனமங்கை’ என்று இவரைப் பாராட்டினார்.  

1977 ஆம் ஆண்டு ரோம் நகரில் நடைபெற்ற சர்வதேச நடனப் போட்டியில் கலந்து கொண்டு இவர் முதல் பரிசை வென்றார். 1982 ஆம் ஆண்டு இலங்கையில் நடந்த உலகத் தமிழ் மாநாட்டில் ஆடினார். ஐரோப்பா, அமெரிக்கா, தென்கிழக்கு  ஆசியா, இலங்கை, மலேசியா என பல்வேறு நாடுகளில் இவர் நடனம் ஆடியுள்ளார். 52 நாடுகளில் இவர் இந்தியா<nowiki/>வைப் பிரதிநிதித்துவப்படுத்தி ஆடியிருப்பது குறிப்பிடத்தக்கது.  

## விருதுகள்
- 1977 ஆம் ஆண்டு ஆகஸ்ட் மாதம் 27 ஆம் தேதி முன்னாள் முதல்வர் மாண்புமிகு  எம்.ஜி. ஆர் அவர்கள் சுவர்ணமுகிக்கு, ‘அரசவை நர்த்தகி’ என்ற பட்டத்தை வழங்கி சிறப்பித்தார்.
# சுரமா பதி



**சுரமா பாதி** (*Surama Padhy*)(பிறப்பு திசம்பர் 29,1960) ஒடிசா சேர்ந்த இந்திய அரசியல்வாதி ஆவார். இவர் நயாகர் மாவட்டத்தில் உள்ள இரன்பூர் சட்டமன்றத் தொகுதி உறுப்பினராக உள்ளார். இவர் தற்போது ஒடிசா சட்டமன்றத்தின் சபாநாயகராக பணியாற்றி வருகிறார். இவர் பாரதிய ஜனதா கட்சியினைச் சார்ந்தவர். இவர் 2024 ஒடிசா சட்டமன்றத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
பதி ஒடிசா மாநிலத்தில் இரன்பூரைச் சேர்ந்தவர். இவர் பட்டயக் கணக்காளரான பிபின் பிகாரி பதியை மணந்தார். இவர் 1982-ஆம் ஆண்டில் உத்கல் பல்கலைக்கழகத்துடன் இணைக்கப்பட்ட இராவென்சா கல்லூரியில் தனது முதுகலை கலை பட்டத்தினைப் பெற்றார்.  

## அரசியல்
பதி 2024 ஒடிசா சட்டப்பேரவைத் தேர்தலில் இரன்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்றார். இவர் பிஜு ஜனதா தளத்தின் சத்யநாராயணன் பிரதானை 15,544 வாக்குகள் வித்தியாசத்தில் தோற்கடித்தார். முன்னதாக, இவர் இரன்பூரில் மூன்று முறை போட்டியிட்டுத் தோல்வியடைந்துள்ளார். கடைசியாக 2019 ஒடிசா சட்டமன்ற தேர்தலில் பிரதானிடம் 4,251 வாக்குகள் வித்தியாசத்தில் தோல்வியடைந்தார். 2004ஆம் ஆண்டு நவீன் பட்நாயக்கின் பிஜு ஜனதா தளம்-பாஜக கூட்டணி அரசாங்கத்தில் இணை அமைச்சராகவும் பதவி வகித்துள்ளார்.
# நபரங்குபூர்



**நபரங்குபூர்** (*Nabarangpur*), இந்தியாவின் ஒடிசா மாநிலத்தில் உள்ள நபரங்குபூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம், மாநிலத் தலைநகரான புவனேஸ்வரத்திற்கு தென்மேற்கே 517 கிலோ மீட்டர் தொலைவிலும். சத்தீஸ்கர் மாநிலத்தின் ஜெகதல்பூருக்கு தென்மேற்கே 71.8 கிலோ மீட்டர் தொலைவிலும்; ஆந்திராவின் விஜயநகரததிற்கு வடமேற்கில் 205 கிலோ மீட்டர் தொலைவிலும் உள்ளது. இந்நகரத்திற்கு சுற்றிய பகுதிகளில் சோளம் அதிக அளவில் விளைகிறது. இந்நகரம் கடல்மட்டத்திலிருந்து 557 மீட்டர் உயரத்தில் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 20 வார்டுகளும், 8,716 குடியிருப்புகளும் கொண்ட நபரங்குபூர் நகரத்தின் மக்கள் தொகை 36,945 ஆகும். அதில் 18,483 ஆண்கள் மற்றும் 18,462 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர். பாலின விகிதம் 1000 ஆண்களுக்கு பெண்கள் 999 வீதம் உள்ளனர். சராசரி எழுத்தறிவு 82.4% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 5,048 மற்றும் 5,060 வீதம் உள்ளனர். இந்நகரத்தில் இந்து சமயத்தினர் 80.38%, இசுலாமியர் 3.91%, சமணர்கள் 0.38% , கிறித்தவர்கள் 13.92 மற்றும் பிற சமயத்தினர் 1.40 % வீதம் உள்ளனர்.  
## போக்குவரத்து
நபரங்குபூர் தொடருந்து நிலையம்சத்தீஸ்கரின் மாநிலத்தின் ஜெகதல்பூர் மற்றும் ஆந்திராவின் விஜயநகரம் மற்றும் விசாகப்பட்டினம் நகரங்களை இணைக்கிறது.
# நூவாபடா



**நுவாபடா** (*Nuapada*), இந்தியாவின் ஒடிசா மாநிலத்தின் மேற்கில் சத்தீஸ்கர் மாநில எல்லையில் அமைந்த நுவாபடா மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். 2011ஆம் ஆண்டின் மக்கள் தொகை கணக்கெடுப்பின்படி, இதன் மக்கள் தொகை 313 ஆகும்.  
நுவாபடாவிற்கு 18 கிலோ மீட்ட ர் தொலைவில் **பதோரா அணை** உள்ளது.
# விக்கிப்பீடியா:புதிய கட்டுரை எழுதுதல்/பூங்கா குறித்தான கட்டுரை வடிவமைப்பு

(குறிப்பு: கீழேயுள்ள தகவல்களைப் பயன்படுத்தும் போது,  

'... குறிப்பிடவும் / ... தகவல்களைப் பதிவிடவும்'  

என்பது வரையிலான சொற்றொடர்களை மட்டும் நீக்கி, அவற்றிற்குப் பொருத்தமானவற்றை மட்டும் நிரப்பவும். தெரியாத தகவல்களை விட்டு விடவும். இறுதியாக, இந்த அடைப்புக்குறிகளுக்குள் இருக்கும் பத்தியையும் நீக்கி விட்டு, மீதமுள்ள அனைத்தையும் மணல்தொட்டியில் பதிவிட்டு சரிபார்ப்பு செய்யவும்).  

**கட்டுரைத் தலைப்பான பூங்காவின் பெயரை இந்த மேற்கோள் அடைப்புக்குள் குறிப்பிடவும்** என்பது இந்தியாவில் தமிழ்நாடு மாநிலத்தின், மாவட்டத்தின் பெயரைக் குறிப்பிடவும் மாவட்டத்தில் அமைந்துள்ள ஒரு பூங்கா ஆகும்.  

## முன்னுரை
தகவல்களைப் பதிவிடவும்  

## அமைவிடம்
தகவல்களைப் பதிவிடவும்  

## திறப்பு
தகவல்களைப் பதிவிடவும்  

## உருவாக்கம்
தகவல்களைப் பதிவிடவும்  

## சிறப்புகள்
தகவல்களைப் பதிவிடவும்  

## கட்டணங்கள்
தகவல்களைப் பதிவிடவும்  

## மற்ற தகவல்கள்
தகவல்களைப் பதிவிடவும்
# நயாகட்



**நயாகட்** (*Nayagarh*), இந்தியாவின் ஒடிசா மாநிலத்தில் உள்ள நயாகட மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரானபுவனேசுவரத்திற்கு தென்மேற்கே 83.4 கிலோ மீட்டர் தொலைவில் உள்ளது. இந்நகரம் பூரி மக்களவைத் தொகுதிக்குட்பட்டது. இது கடல்மட்டத்திற்கு 178 மீட்டர் (584 அடி) உயரத்தில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், குடியிருப்புகளும் கொண்ட நகரத்தின் மக்கள் தொகை 17,030 ஆகும். அதில் 9,000 ஆண்கள் மற்றும் 8,030 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.88 % வீதம் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 93.33 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 9.20 % மற்றும் 1.22 % வீதம் உள்ளனர். இந்நகரத்தில் இந்து சமயத்தினர் 98.16%, இசுலாமியர் 1.17%, கிறித்தவர்கள் 0.28% மற்றும் பிற சமயத்தினர் 0.39% வீதம் உள்ளனர்.  
## போக்குவரத்து
### தொடருந்து நிலையம்
இரண்டு நடைமேடைகள் கொண்ட நயாகட் தொடருந்து நிலையத்திலிருந்துதாசபல்லா, புவனேசுவரம், புரி, பத்ரக் ஆகிய நகரங்களுக்கு தொடருந்துகள் செல்கிறது.
# வித்தகன்


**வித்தகன்** (*Vithagan)* 2011 ஆம் ஆண்டு ஆர். பார்த்திபன் இயக்கி நடித்த தமிழ் மொழி அதிரடித் திரைப்படமாகும், இதில் பார்த்திபனுடன் பூர்ணா இணைந்து நடித்தார். 2008-ஆம் ஆண்டில் தொடங்கிய இந்தப் படம், 2011 நவம்பர் 18 இல் வெளியிடப்பட்டது. பார்த்திபனின் 50-ஆம் படமான இந்தப் படத்தில், அவர் புத்திசாலியாகவும், துணிச்சலாகவும் இருக்கும் ஒரு காவல்துறை அதிகாரியாக நடித்துள்ளார்.  

## கதைச் சுருக்கம்
ரௌத்திரன் (ஆர். பார்த்திபன்) ஒரு நேர்மையான காவல் அதிகாரி, இவர் சமூகத்தின் மோசடிகளை மட்டுமல்லாமல், குண்டர்களுடன் கைகோர்த்துக் கொண்டிருக்கும் அவரது மூத்த அதிகாரிகளையும் எதிர்த்துப் போராடுகிறார். இதற்காக, இவர் சட்டத்தைத் தனது கைகளில் எடுத்து, காவல்துறைக் கோப்புகளில் தேடப்படும் குற்றவாளிகளை, கவனமாக திட்டமிடப்பட்ட நடவடிக்கைகளின் வழியாகக் கொலை செய்யும் முயற்சியில் ஈடுபடுகிறார்.  

## நடிகர்கள்

## தயாரிப்பு
பார்த்திபனது கடைசி முயற்சியான பச்சக் குதிரை வணிக ரீதியாக வெற்றி பெறாத இரண்டு ஆண்டுகளுக்குப் பிறகு, பார்த்திபன் அடுத்த இயக்கத்தை 2008 இல் *வித்தகன்* என்ற தலைப்பிலான திரைப்படத்திற்காகத் தொடங்கி, அத்திரைப்படத்தில் முக்கியக் கதாபாத்திரத்திலும் நடித்தார். இக்கதாபாத்திரம் ஒரு புத்திசாலியான, தந்திரமான காவல் துறை துணை ஆணையரைச் சித்தரிக்கும் கதாபாத்திரம் ஆகும். மேலும், இத்திரைப்படத்தில் இரண்டு வித்தியாசமான தோற்றங்களில் நடிப்பதாகவும் இவர் கூறினார். கதாநாயகியாக மெர்சி என்ற கிறித்தவப் பெண்ணாக பூர்ணா நடிக்கத் தேர்ந்தெடுக்கப்பட்டார். அக்டோபர் 2010 இல், இயக்குநர்-தயாரிப்பாளர் கௌதம் வாசுதேவ் மேனன் மிலிந்த் சோமனுக்கு குரல் கொடுப்பார் என்று செய்திகள் கூறின. பார்த்திபனின் மகன் ராதாகிருஷ்ணன் (ராக்கி) ஒரு பாடல் காட்சியின் போது ஒரு நிமிட சிறப்பு வேடத்தில் தோன்றுவார். வடிவேலு இந்தப் படத்தில் நகைச்சுவை வேடத்தில் நடிக்க பரிசீலிக்கப்பட்டதாகக் கூறப்படுகிறது, ஆனால், அது இறுதியில் நிறைவேறவில்லை. ஜோஷுவா ஸ்ரீதர் இசையமைக்க ஒப்பந்தம் செய்யப்பட்ட நிலையில், எம். எஸ். பிரபு ஒளிப்பதிவாளராகவும், நளினி ஸ்ரீராம் ஆடை வடிவமைப்பாளராகவும் ஒப்பந்தம் செய்யப்பட்டனர். சென்னையில் உள்ள 18 மாடி கட்டிடத்தில் ஒரு பங்களா செட் கட்டப்பட்டது, அதே போல இறுதி சண்டைக் காட்சியைப் படமாக்க வேண்டிய சிறு விமானம் இறங்கு தளம் கட்டப்பட்டது. படத்தின் சில பகுதிகள் வியன்னா, ஆஸ்திரியா மற்றும் செக் குடியரசில் படமாக்கப்பட்டன.  

## ஒலிப்பதிவு
பாடல்களுக்கு ஜோஷுவா ஸ்ரீதர் இசையமைத்துள்ளார். பார்த்திபன் அனைத்து பாடல்களையும் எழுதியுள்ளார் .
# சோனா வலிகான்


**சோனா வலிகான்** (*Sona Valikhan*) ஓர் அஜர்பைஜான் சோவியத் கண் மருத்துவர் ஆவார். மருத்துவ அறிவியல் மருத்துவர், பேராசிரியர் என செயல்பட்டதோடு, அஜர்பைஜான் எஸ்.எஸ்.ஆர் இன் கௌரவ விஞ்ஞானியாக 1942 ஆண்டு இருந்து வந்தார். மேலும் மருத்துவ பட்டம் பெற்ற முதல் அஜர்பைஜான் பெண்மணி ஆவார். அஜர்பைஜான் கண் மருத்துவத்தின் வளர்ச்சியில் இவர் முக்கியப் பங்கு வகித்தார்.  

## வாழ்க்கை வரலாறு
சோனா வலிகான் 1883 ஆம் ஆண்டு ஜூன் 19 ஆம் தேதி கார்கிவ் நகரில் ஒரு மருத்துவர் குடும்பத்தில் பிறந்தார். இவர் தனது இடைநிலைக் கல்வியை கார்கிவ் நகரில் பெற்றார்.  

1900 ஆம் ஆண்டில் சோனா வலிகான் சுவிட்சர்லாந்திற்குச் சென்றார். இங்கு இவர் லொசேன் பல்கலைக்கழகத்தில் ஓராண்டு படித்தார். 1908 ஆம் ஆண்டில், செயிண்ட் பீட்டர்ஸ்பர்க்கில் உள்ள மகளிர் மருத்துவ நிறுவனத்தில் பட்டம் பெற்ற பிறகு வலிகான் தனது கல்வியை முடித்தார். இதனால், இவர் உயர்கல்வி பெற்ற முதல் அஜர்பைஜான் பெண்களில் ஒருவராகவும், மருத்துவப் பட்டம் பெற்ற முதல் அஜர்பைஜான் பெண்மணியாகவும் ஆனார். பட்டம் பெற்ற பிறகு, இவர் கார்கோவ் பல்கலைக்கழகத்தின் மருத்துவ பீடத்தில் பணியாற்றினார்.  

1939 ஆம் ஆண்டு வரை, வலிகான் அஜர்பைஜான் மருத்துவ நிறுவனத்தின் கண் நோய்கள் துறையில் உதவியாளர், இணைப் பேராசிரியர் மற்றும் பேராசிரியராகப் பணியாற்றினார். 1931 ஆம் ஆண்டில், இவர் "எண்டோஃப்தால்மிடிஸின் நோயியல் உடற்கூறியல்" என்ற கட்டுரையை வெளியிட்டார். இது நோபல் பரிசுக் குழுவால் மதிப்பிடப்பட்டது.1941 ஆம் ஆண்டில், கண் மருத்துவத்தின் வளர்ச்சியிலும், டிராக்கோமாவுக்கு எதிரான போராட்டத்திலும் சிறந்த சாதனைகளுக்கான குழு வலிகானுக்கு மருத்துவத்திற்கான நோபல் பரிசை வழங்கியது. ஆனால் இரண்டாம் உலகப் போர் தொடங்கியதால், வருடாந்திர நோபல் பரிசு இடைநிறுத்தப்பட்டது.  

1939 முதல் 1971 வரை, ஏ. அலியேவின் பெயரிடப்பட்ட மருத்துவர்களுக்கான அஜர்பைஜான் மாநில மேம்பட்ட பயிற்சி நிறுவனத்தின் கண் நோய்கள் துறையின் தலைவராக இருந்து வந்தார். 1945 மற்றும் 1950 க்கு இடையில், வலிகான் அஜர்பைஜான் எஸ்.எஸ்.ஆர் இன் கண் மருத்துவர்கள் சங்கத்தின் தலைவராக இருந்தார். 1942 இல், இவருக்கு அஜர்பைஜான் எஸ்.எஸ்.ஆர் இன் கௌரவ விஞ்ஞானி என்ற பட்டம் வழங்கப்பட்டது.  

1946 முதல் 1960 வரை வலிகான் அஜர்பைஜான் கண் மருத்துவ ஆராய்ச்சி நிறுவனத்தின் துணை இயக்குநராக இருந்து வந்தார். வலிகான் இரண்டு தனிக்கட்டுரைகள் உட்பட 60 க்கும் மேற்பட்ட அறிவியல் படைப்புகளை எழுதியுள்ளார். இவரது படைப்புகள் முக்கியமாக டிராக்கோமா, கிளௌகோமா, கண் பாதிப்பு மற்றும் தொழுநோய், சிபிலிஸ், காசநோய் மற்றும் பல்வேறு கட்டிகளின் விளைவாக சேதமடைந்த கண்ணில் ஏற்படும் உருவ மாற்றங்கள் ஆகியவற்றிற்கு அர்ப்பணிக்கப்பட்டன.  

வலிகான் தனது வாழ்க்கையின் பெரும்பகுதியை கண் மருத்துவர்களுக்கு பயிற்சி அளிப்பதற்காக அர்ப்பணித்தார். இவரது தலைமையின் கீழ், மூன்று பேர் அறிவியல் முனைவர் பட்டத்தையும், மற்ற 18 பேர் அறிவியல் பட்டத்திற்கான வேட்பாளரையும் பாதுகாத்தனர். இவர் ஆலோசனை, அறிவியல் மற்றும் கற்பித்தல் பணிகளை மேற்கொண்டார், மேலும் சமூக நடவடிக்கைகளில் ஈடுபட்டார். வலிகானுக்கு உத்தரவுகளும் பதக்கங்களும் வழங்கப்பட்டன. வலிகான் ஏப்ரல் 4, 1982 அன்று இறந்தார். 1971 முதல் 1982 வரை வலிகான் வாழ்ந்த பாகுவில் (20 ஹுசைன் ஜாவிட் அவென்யூ) உள்ள வீட்டின் சுவரில், இவரது அடிப்படை நிவாரணத்துடன் ஒரு நினைவுப் பலகை உள்ளது.
# நீல்சின் நீல்சன்


**நீல்சின் நீல்சன்** (*Nielsine Nielsen*) இவர் டென்மார்க்கில் முதல் பெண் கல்வியாளர் மற்றும் மருத்துவர் ஆவார். நீல்சின் 19850 ஆம் ஆண்டு, ஜூன் மாதம், 10 ஆம் தேதி பிறந்தார். இவர் 1885 இல் பட்டம் பெற்றார். மேலும் 1889 இல் தனது சொந்த மருத்துவப் பயிற்சியை நிறுவி ஒரு பொது மருத்துவராகப் பணியாற்றினார். டேனிஷ் பெண்கள் சங்கத்தில் தனது பணி மூலம் பாலின சமத்துவ இயக்கத்தில் தீவிரமாக இருந்து வந்தார்.  

## மரபு
பிஸ்பெப்ஜெர்க் மருத்துவமனையில் ஒரு சாலைக்கு இவரது பெயரிடப்பட்டுள்ளது.. ரிக்ஷோஸ்பிடலெட்டில் ஒரு சாலைக்கு பெயரிடுவது பற்றி பேச்சு இருந்தது, ஆனால் அது நடக்கவில்லை.
# சிர்க்கோனியம் சிலிக்கான் சல்பைடு



**சிர்க்கோனியம் சிலிக்கான் சல்பைடு** (*Zirconium silicon sulfide*) என்பது ZrSiS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம், சிலிக்கான் மற்றும் கந்தகம் ஆகியவற்றின் படிக அடுக்கு திராக்கு அரை-உலோக கலவை ஆகும். இதன் படிகங்கள் S-Zr-Si-Zr-S வரிசையில் ஒவ்வொரு தனிமத்தின் ஐந்து ஒற்றை-அணு அடுக்குகளின் தளங்களிலிருந்து தயாரிக்கப்படுகின்றன. ஒற்றை தனிமத் தளங்கள் வான் டெர் வால்சு விசைகளால் அவற்றின் அண்டை தளங்களுடன் இணைக்கப்பட்டுள்ளன.  

அரை-திராக்கு பெர்மியன்கள் முதலில் சிர்க்கோனியம் சிலிக்கான் சல்பைடுக்கு உள்ளே காணப்பட்டன என்பது கண்டுபிடிக்கப்பட்டது.
# அமெலியா சோபிடியா வில்லா

**அமெலியா சோபிடியா வில்லா** (*Amelia Chopitea Villa*)  
மரியா அமெலியா சோபிடியா வில்லா (20 மார்ச் 1900 – 1942)பொலிவியாவின் முதல் பெண் மருத்துவர் மற்றும் எழுத்தாளர் ஆவார். பொலிவிய சமூகம் மிகவும் ஆணாதிக்கமாக இருந்த காலத்தில் அமெலியா சோபிடியா வில்லா பிறந்தார்.  

## ஆரம்பகால வாழ்க்கை மற்றும் கல்வி
சோபிடியா வில்லா 1900 ஆம் ஆண்டு பொலிவியாவின் போடோசியில் உள்ள கோல்குச்சாக்காவில் பிறந்தார். இவரது பெற்றோர் அடோல்போ சோபிடியா மற்றும் அமெலியா வில்லா ஆவார்கள்.  

## தொழில்
சோபிடியா வில்லா இளங்கலைப் பட்டம் பெற்ற பிறகு, சோபிடியா வில்லா 1919 ஆம் ஆண்டு பொலிவியாவின் சுக்ரேயில் உள்ள செயிண்ட் பிரான்சிஸ் சேவியர் பல்கலைக்கழகத்தில் மருத்துவக் கல்லூரியில் சேர்ந்தார்ref name=Windsor /> in 1919, where she was an outstanding student. During the course of her university studies, she was designated as a student intern at the Santa Bárbara Hospital. Later she became the first Bolivian woman to study medicine. இவர் தனது பல்கலைக்கழகப் படிப்பை முடித்ததும், பேராசிரியர் நிக்கோலஸ் ஓர்டிஸ் அன்டெலோவின் ஆலோசனையின் பேரில், தனது முனைவர் பட்ட ஆய்வறிக்கையான காசாஸ் டி லா மோர்டாலிடாட் இன்ஃபான்டில் எழுதத் தொடங்கினார், இது 1926 ஆம் ஆண்டு, ஜூன் மாதம், 25 ந் தேதியன்று அங்கீகரிக்கப்பட்டது.
# விக்கிப்பீடியா:விக்கிப்பீடிய நூலகம்



<div>  

<div>  

**விக்கிப்பீடிய நூலகம்**  

</div>  

**விக்கிப்பீடிய நூலகம்** என்பது தொடர் பயனர்களுக்கு உதவும் வளங்களைப் பெற்றுத் தரும் கூடமாகும். இதுவொரு திறந்த ஆய்வுக்கான கூடம், நம்பகமான மூலங்களை விலையில்லாமல் பெற்றுக் கொண்டு கலைக்களஞ்சியப் பணிகளின் தரத்தை உயர்த்த உதவுகிறது. பொதுவாகக் குறைந்தது ஆறு மாதமும் 500 தொகுப்புகளும் கடந்து, பதிவு செய்த பயனர்கள் இந்த இணைய வளங்களை இலவசமாகவும் எளிதாகவும் பயனுள்ள வகையிலும் பயன்படுத்திக் கொள்ளலாம்.  

விக்கிப்பீடிய நூலகம் என்பது விக்கிமீடிய அறக்கட்டளையின் பணியாளர்களும் உலகளாவிய தன்னார்வலர்களும் இணைந்து நடத்தும் திட்டமாகும்.  

<div>  
**தொடர்பிற்கு**  

•  
•  
•  
•  

</div>  

## பணிகள்
1. கட்டண முறைகளுக்குள் உள்ள வளங்களைப் பெற்று விலையில்லாமல் தொடர்பயனர்களுக்கு வழங்குதல்.
1. தமிழ் விக்கிப்பீடியப் பங்களிப்பாளர்களின் பங்களிப்புகளுக்கு வலுச்சேர்க்கும் விலையுள்ள வளங்களை பரிந்துரை செய்தால் அவற்றின் அணுக்கம் பெற முயல்தல்

## வளங்கள்
- இந்த முகவரியில் நூற்றுக்கும் மேற்பட்ட இதழ்களும் ஆய்வேடுகளும் இதர வளக்களும் உள்ளன. நிர்ணயிக்கப்பட்ட விதிமுறைகளுக்குட்பட்டு அவற்றில் தேவைப்படும் நிறுவனங்களின் அணுக்கத்தை விண்ணப்பித்துப் பெற்றுக் கொள்ளலாம்.
### தமிழ் வளங்கள்
தொடர் பங்களிப்பு செய்யும் பயனர்கள் விண்ணப்பிக்கக் கூடிய தமிழ் வளங்கள்  
- தமிழ் இந்து
- வாணி பிழை திருத்தி